Pavel Fellner

Prof. Ing. Pavel Fellner, DrSc. (* 20. september 1942, Prostějov† 27. marec 2024, Bratislava) bol slovenský chemik a univerzitný pedagóg.

 Životopis 
Po maturite na gymnáziu Pavel Fellner v roku 1959 začal študovať chémiu na Fakulte chemickej a potravinárskej technológie Slovenskej technickej univerzity v Bratislave, kde v roku 1964 promoval na inžiniera chémie (Ing.). V rokoch 19651986 pôsobil na Ústave anorganickej chémie Slovenskej akadémie vied. V rokoch 19651970 vedecký ašpirant na SAV, kde obhájil kandidátsku dizertačnú prácu Príspevok k teórii taveninových elektrolytov a získal vedeckú hodnosť kandidát vied (CSc.). V rokoch 19701986 bol vedeckým pracovníkom na SAV. Od roku 1986 pôsobil na Ústave anorganickej chémie, technológie a materiálov Fakulty chemickej a potravinárskej technológie Slovenskej technickej univerzity. V rokoch 19861988 docent anorganickej technológie, v roku 1988 sa stal profesorom anorganickej technológie. V rokoch 19902010 bol vedúcim Katedry anorganickej technológie Fakulty chemickej a potravinárskej technológie Slovenskej technickej univerzity. Pod jeho vedením sa v roku 2006 spojila katedra anorganickej chémie, katedra anorganickej technológie, katedra keramiky, skla a cementu (bývalá katedra chemickej technológie silikátov) a vznikol Ústav anorganickej chémie, technológie a materiálov FCHPT STU.

Profesor Fellner dlhodobo úspešne spolupracoval s viacerými zahraničnými výskumnými ústavmi a univerzitami. V rokoch 1967 až 1968 pôsobil na Ústave anorganickej chémie Nórskej technickej univerzity v Trondheime (The Norwegian University of Science and Technology), v rokoch 19821984 pracoval v rámci Postdoctorate Fellowship na univerzite v Oslo a v rokoch 1991 až 1992 získal polročné štipendium (Senior Science Fellowship) na Ústave aplikovanej elektrochémie Univerzity v Trondheime. V rokoch 19921993 pôsobil ako hosťujúci profesor v laboratóriách spoločnosti Comalco v Austrálii.BOJO, Pavel, ed. Who is who v Slovenskej republike: založené Ralphom Hübnerom ; životopisná encyklopédia [významných žien a mužov Slovenska]. 2. vyd. Zug: Who is Who, Verlag für Personenenzyklopädien, 2005. Hübners Who is Who. S. 180. ISBN 3-7290-0048-9.

Jeho synovia Ľuboš a Pavel sa venujú podnikaniu v oblasti cestovného ruchu.

 Dielo 
Patril medzi významné osobnosti z Bratislavskej taveninovej školy, ktorá si získala celosvetové ocenenie pre jej vklad do veľmi dôležitého technologického procesu výroby hliníka. Zaoberal sa predpoveďami úprav technologických procesov výroby hliníka, ktoré našli uplatnenie v tomto priemyselnom odvetví na celom svete. Spolupracoval s najväčšími hlinikárskymi firmami sveta, akou je austrálska Comalco, či s americkou firmou Alcoa. Pre Duslo Šaľa sa podieľal pri vývoji technológie výroby hnojiva dusičnanu draselného z domácich surovín. Vo svojej vedeckej práci sa zaoberal chémiou a elektrochémiou tavenín. Z tejto oblasti so spoluautormi uverejnil 130 vedeckých a odborných prác. Je spoluautorom monografie Aluminium Electrolysis – Aluminium Verlag, Düsseldorf 2001.

 Pedagogika 
Pedagogicky bol činný vo všetkých formách výučby na Katedre anorganickej technológie Fakulty chemickej a potravinárskej technológie Slovenskej technickej univerzity. Na katedre prednášal Aplikovanú termodynamiku. Bol členom habilitačných komisií na Hutníckej fakulte Technickej univerzity Košice, Technickej univerzite v Brne a VŠCHT Praha. Bol dlhoročným predsedom Spoločnej odborovej komisie v doktorandskom študijnom programe Anorganická technológia a materiály a predsedom komisie pre DrSc. Aj v týchto funkciách sa zaslúžil o rozvoj odboru anorganickej technológie a materiálov na Slovensku.

 Knihy, učebnice (výber) 
 FELLNER, P., G. M. HAARBERG, J. HIVES, H. KVANDE, A. STERTEN, J. THONSTAD, Aluminium Electrolysis: Fundamentals of the Hall-Héroult Process. Beuth Verlag GmbH, 2011 – 372 strán
 KOŠTENSKÁ, Irena a Pavel FELLNER. Anorganická technológia: 5. Výroba oxidu hlinitého a hliníka. ... -Pavel Fellner. Bratislava: Slov. vys. škola techn, 1988.
 FELLNER, Pavel. Anorganická technológia. Bratislava: Vydavateľstvo STU, 2005. Edícia vysokoškolských učebníc. ISBN 80-227-2292-8.
 FELLNER, Pavel, Jana GABČOVÁ a Jana GABČOVÁ. Teoretické základy technickej elektrochémie: ...-Jana Gabčová. Bratislava: Slov. vys. škola techn, 1990. ISBN 80-227-0228-5.
 FELLNER, Pavel, Ján VALTÝNI a Daniel BOBOK. Všeobecná a anorganická technológia. Bratislava: Slov. techn. univ, 1995. Edícia skrípt. ISBN 80-227-0811-9.
 FELLNER, Pavel. Anorganická technológia. 2. vyd. Bratislava: Nakladateľstvo STU, 2009. Edícia vysokoškolských učebníc. ISBN 978-80-227-3213-0.

 Ocenenia (výber) 
 2012 – Malá medaila sv. Gorazda
 2012 – Významná osobnosť Slovenskej akadémie vied

 Referencie 

 Literatúra 
 Pamätnica Chemickotechnologickej fakulty STU v Bratislave 1940 - 2000. Bratislava: Vydavateľstvo Slovenskej technickej univerzity, 2000. ISBN 80-227-1447-X. 

 Externé odkazy 
 Pavel Fellner na ResearchGate
 Zoznam diel Pavla Fellnera v súbornom katalógu Slovenskej národnej knižnice

Kategória:Slovenskí chemici
Kategória:Slovenskí univerzitní profesori
Kategória:Pracovníci Slovenskej akadémie vied
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti z Prostějova